कलश यात्रा के साथ भागवत कथा शुरू, भंडारा हवन 10 को
कृष्णदासमहाराज की 42 वीं पुण्यतिथि के उपलक्ष्य में अट्टा मंदिर में गुरुवार से भागवत कथा प्रारंभ हुई। 10 मार्च को हवन के बाद भंडारा होगा। सुबह बैंड बाजे के साथ सुभाष चौक स्थित जगन्नाथ मंदिर से कलश यात्रा निकाली गई। जो प्रमुख मार्गों से होती हुई कथा स्थल अट्टा मंदिर पहुंचकर संपन्न हुई। पूजन के बाद श्रीमद् भागवत कथा प्रारंभ हुई। कथा वाचक विजय कुमार शास्त्री पहले दिन कथा महात्म्य सुनाते हुए कहा कि श्रीमद भागवत कथा के श्रवण मात्र से मोक्ष की प्राप्ति हो जाती है। इस अवसर पर बड़ी संख्या में श्रद्धालु मौजूद रहे। प्रतिदिन सुबह 9 से दोपहर 12 बजे तक दोपहर 2 से शाम 5 बजे तक कथा वाचन होगा।
वहीं दूसरी ओर भरत नगर विकास समिति मालवीय नगर में आयोजित दो दिवसीय हरिकीर्तन दंगल का गुरुवार को समापन समारोह हो गया। कार्यक्रम के मुख्य अतिथि कांग्रेस जिलाध्यक्ष टीका राम जूली थे। अध्यक्षता समिति अध्यक्ष गीला राम मीणा ने की। इस मौके पर श्रीराधा किशन एंड पार्टी ने गिरवर गौरी ऊदा की कथा सुनाई। इसी प्रकार राजाराम एंड पार्टी ने राजा नल रामकरण सैनी की पार्टी ने उत्तम सेठ की कथा सुनाई। इस अवसर मानवेंद्र सिंह, दिनेश चंद मीणा, जयंत, संजीव वशिष्ठ, राकेश, योगेश मिश्रा, हरीश रावत आदि मौजूद थे।
अलवर | प्राच्यज्ञान विज्ञान प्रचार प्रसार समिति की ओर से गुरुवार को महावर धर्मशाला में प्रकाशोत्सव मनाया गया। कार्यक्रम की शुरुआत सुबह गुरु पूजन के साथ हुई। इसके बाद मां त्रिपुरा सुंदरी लक्ष्मी स्वरूपा की आरती की गई। आरती के बाद प्रसाद वितरण हुआ। हृदयनाथ महाराज ने ज्ञान की महत्ता बताते हुए कहा कि गुरु ज्ञान से मनुष्य का आत्मिक कल्याण होता है। वहां सुख समृद्धि होती है। इस अवसर पर स्थानीय कलाकारों ने भजनों पर नृत्यों की प्रस्तुति दी।
अलवर. प्रकाशोत्सव कार्यक्रम में उपस्थित श्रद्धालु।
अलवर. अट्टा मंदिर में शुरू हुई भागवत कथा से पूर्व निकाली गई कलश यात्रा में शामिल महिलाएं।
bho_Deva hin_Deva hin_Deva awa_Deva awa_Deva hin_Deva